хумористични анекдоти за Хакери
Дневникът на един "хакер"

15 февруари - току що се опитах да се свържа към интернет, за която толкова много бях слушал - неможах да се свържа, може би нещо не е наред... 

16 февруари - един приятел ми каза, че трябва да си сложа модем на компютъра. не виждам защо. сигурно се опитва да ме излъже. за какъв ме мисли той? 

17 февруари - купих си модем. не знам какво да правя с него. не влиза нито във флопито, нито в принтера. много съм разочарован... 

18 февруари - най-накрай свързах модема към компютъра и той заработи. всъщност едно десетгодишното съседче направи това вместо мен. 

19 февруари - десетгодишното съседче ме включи в интернет. то трябва да е много умно. 

20 февруари - какво е това провайдър? аз си мислех, че съм се включил към интернет, а не към някакъв си провайдър. много съм разочарован... 

21 февруари - десетгодишното съседче ми показа как да изпращам електронни писма. то трябва да е генийче... поне в сравнение с мен. 

22 февруари - вчера чух по радиото за irc-internet relay chat.проверих в речника - "chat" означава лек разговор, бъбрене. опитах се да говоря на компютъра, но нищо не стана. може би ми трябва микрофон. 

23 февруари - десетгодишното съседче ми показа как да използвам irc. но тези хората там използват понякога главни букви. как го правят? въобще не мога да си представя как се пишат главни букви. може би използват друга клавиатура?